SHBA, krizë kushtetuese apo thjesht përplasje?
Demokratët dhe republikanët kanë këndvështrime krejt të ndryshme për situatën në vend.
Ligjvënësit demokratë thonë se refuzimi i administratës Trump për të ofruar informacion shtesë dhe dëshmi rreth raportit të Prokurorit të Posaçëm Robert Mueller i ka futur Shtetet e Bashkuara në një krizë kushtetuese. Siç njofton korrespondentja e Zërit të Amerikës Katherine Gypson, polemikat rreth nivelit të mbikqyrjes që Kongresi duhet të ushtrojë nga Shtëpisë së Bardhë, ka ndezur edhe debatin për balancën e pushtetit brenda sistemit amerikan të qeverisjes. Kongresi është kundërpesha e Shtëpisë së Bardhë dhe kjo sjell shpesh përplasje mes palëve. , tha Nancy Pelosi, Kryetare e Dhomës së Përfaqësuesve. Ligjvënësit demokratë thonë se përplasja rreth mbikqyrjes nga Kongresi është zhvendosur tashmë në një territor shumë më serioz. , deklaroi Jerrold Nadler, Kryetar i Komisionit për Gjyqësorin. Por, Kushtetuta e Shteteve të Bashkuara është e vakët për sa i përket balancës së pushtetit mes këtyre dy degëve të qeverisjes, duke i lënë votuesit me pikëpyetje... , thotë Polly Handy, votuese. Presidenti Trump i ka testuar edhe më parë limitet e fuqisë presidenciale, duke shpallur emergjencën kombëtare pasi Kongresi refuzoi fondet për ngritjen e një muri përgjatë kufirit me Meksikën. Por, në një mesazh në Twitter, Presidenti u shpreh se problemi janë demokratët. Kjo pikëpamje mbështetet nga partia e tij. , tha Kevin McCarthy, udhëheqës i pakicës republikane në Dhomën e Përfaqësuesve. Në një anketim të fundit nga Universiteti Quinnipiac, 66% e votuesve u shprehën se demokratët nuk duhet të fillojnë procesin e ngritjes së akuzave me qëllim shkarkimin e Presidentit. , thotë David Bates, votues. Sistemi i qeverisjes i themeluar nga Kushtetuta është sfiduar edhe më parë, si p.sh. kur Richard Nixon vendosi të dorëhiqet për të shmangur një proces hetimor për shkelje të rënda. Po kështu, përplasjet mes shteteve që mbanin skllevër dhe atyre pa skllavërinë shkaktoi fillimin e Luftës Civile. Në rastin e ngritjes së akuzave për administratën Trump, studiuesit thonë se Kongresi ka autoritet të gjerë. , thotë Victoria Nurse, e Universitetit Georgetown. Gjyqësori, dega e tretë e qeverisjes amerikane, mund të ofrojë më shumë qartësi. , thotë Alan Morrison, i Shkollës Juridike “George Washington”. Një refuzim që mund të ndryshonte edhe perceptimin e votuesve... , thotë votuesja Polly Handy. Votuesit thonë se dëshirojnë thjesht të shohin një sistem qeverisës që funksionon.